### Beslutningstema

Budgetopfølgning på Teknik- og Miljøudvalgets budgetområde. De generelle forhold fra budgetopfølgningen indgår i den samlede budgetopfølgning for kommunen.

### Sagsfremstilling

Ifølge kommunens Økonomiske Procedurer skal fagudvalgene behandle forventninger til årsregnskabet ved to årlige budgetopfølgninger. Budgetopfølgningen pr. 31.8. skal sikre overholdelse af budget 2023 og sikre nødvendige tiltag i relation til budgetlægningen for 2024.

Fagudvalgene er pålagt at ledsage eventuelle forventede merforbrug med forslag til finansiering indenfor bevillingsrammen, herunder handlingsinitiativer til sikring af fremtidig budgetoverholdelse. Dette indebærer også, at fagudvalgene har ansvaret for at fremsætte forslag til nedjustering af serviceniveauet, således at dette bringes i overensstemmelse med det udmeldte budget.

En samlet vurdering af udvalgets driftsområde indebærer en forventning om et merforbrug på 10,0 mio. kr. ved årets afslutning. Det skyldes udfordringer på Ejendomsservice i 2023, primært på grund af det indarbejdet rationale til nedbringelse af kommunale bygningskvadratmeter ikke er fuldt ud effektueret. Og dels et højere forbrug til el, vand og varme som især først på året skyldtes de høje energipriser fra 2022.

### Direktionen indstiller,

|  |  |
| --- | --- |
| at | budgetopfølgning pr. 31. august 2023 for Teknik- og Miljøudvalgets område godkendes, og |
| at | generelle bemærkning indgår i den samlet budgetopfølgning for Tønder Kommune. |

### Beslutning

Indstillingen godkendt.